Már pályázhatnak a függetlenek - Fidelio.hu
Már pályázhatnak a függetlenek
2014.02.28. 12:08
Az idén meghirdetett működési pályázaton több mint 1,2 milliárd forint áll rendelkezésre a magyarországi független színházak és táncegyüttesek, valamint a szabadtéri és nemzetiségi színházak működésének támogatására - közölte az Emberi Erőforrások Minisztériuma.
A működési pályázat 1,23 milliárd forintos keretösszegére azon magyarországi színházak és táncegyüttesek, szabadtéri és nemzetiségi színházak, ernyő- és produkciós szervezetek, illetve befogadó színházak és produkciós házak pályázhatnak, amelyeket az Előadó-művészeti Iroda hatósági nyilvántartásba vett, és nem rendelkeznek kiemelt vagy nemzeti minősítéssel - áll az Emmi által lapunknak eljuttatott közleményben.
A pályázat letölthető innen.